cyanic-selkie/wikianc huggingface dataset:
Kereta kebal dalam Perang Dunia Pertama
Jawatankuasa Kapal Darat
Pada awalnya melindungi traktor meriam berat dengan perisai kelihatannya sebagai pembangunan paling berpotensi. Selain itu, rekabentuk 'roda besar' menurut kereta kebal Czar Empayar Russia pada tahun 1915 difahami sebagai tidak pratikal. Bagaimanapun, mengunapakai rekabentuk katerpilar Syarikat Holt sedia ada — satu-satunya traktor bertrek lasak yang sedia ada pada tahun 1915 — menjadi mesin perang, sebagaimana Perancis, Jerman dan Amerika Syarikat lakukan, diputuskan tidak sesuai kerana Holt menunjukkan tidak mampu memberikan jumlah yang mencukupi bagi penghasilan pukal berpanjangan. Sungguhpun perisai dan sistem persenjataan mudah didapati, katerpilar sedia ada yang lain dan unit gantungan terlalu lemah dan enjin sedia ada disedari kurang kuasa bagi gergasi berperisai yang dibayangkan oleh pereka. Trektor Killen-Strait dengan tiga trek digunakan bagi ujian pertama pada Jun tetapi terlalu kecil untuk pembangunan lanjut. Kenderaan trek tunggal Pedrail British yang besar terbukti tidak sesuai. Ujian bagi menggabung dua traktor American Bullock turut gagal. Terdapat juga perbezaan pendapat yang besar di antara beberapa ahli jawatankuasa. Kolonel R.E.B. Crompton, veteran jurutera tentera dan pemula eletrik, melakar banyak rekabentuk bersama Lucien Legros bagi kenderaan pengangkut tentera dan dilengkapi meriam, untuk menggunakan trek samada Bullock atau variasi PedrailPada masa yang sama, Leftenan Robert Macfie, dari RNAS, dan Albert Nesfield, jurutera bertempat di Ealing, mereka sejumlah kenderaan terk berperisai, yang memasukkan 'muka memanjat' hadapan bersudut bagi terk itu. Kedua mereka bermusuhan ketika rancangan mereka tidak berhasil, Macfie terutamanya berdendam terhadap ahli Jawatankuasa Kapal Darat yang lain selepas perang.
Bagi menyelesaikan ancaman usaha terlerai, ia menempah pada lewat Julai satu kontrak dengan William Foster & Co. Ltd, syarikat yang telah melakukan kerja rekabentuk sebelum perang bagi traktor berat dan dikenali oleh Churchill dari ujian lebih awal berkait dengan kenderaan perbekalan merentasi perparitan, bagi menghasilkan kenderaan pembuktian konsep dengan dua trek, berasaskan pemanjangan kerangka traktor Bullock. Kerja pembinaan bermula tiga minggu berikutnya.
Fosters of Lincoln membina "Little Willie" 14 tan, yang pertama kali berjalan pada 8 September. Digerakkan oleh enjin 105 hp (78 kW) Daimler, kota berperisai 10 ft pada awalnya dilengkapi dengan katerpilar Bullock rendah. Turet atas berputar dirancang dengan meriam 40 mm tetapi dibatalkan kerana masalah berat, menjadikan kenderaan akhir tanpa senjata dan tidak lebih selain bagi medan ujian bagi sistem terk rumit. Kesukaran dengan bekalan trek perdagangan mendorong kepada Tritton mereka sistem trek baru sepenuhnya berbeza dengan, dan lebih lasak berbanding sebarang sistem yang digunakan masa itu. Rekabentuk berikutnya oleh Leftenan Walter Gordon Wilson RNAS, jurutera motor sebelum-perang, menambah bingkai trek lebih besar pada badan "Little Willie". Untuk mencapai tuntutan melepasi jurang bentuk rhomboidal dipilih—memanjangkan bentuk bagi meningkatkan jejak trek dan keupayaan memanjat. Bagi mengekalkan pusat graviti rendah rekabentuk turet berputar ditinggalkan digantikan dengan sponson pada sisi badan dipasang dengan meriam 6-poun (57 mm) Tentera Laut. Spesifikasi akhir dipersetujui pada akhir September untuk ujian pada awal tahun 1916, dan menghasilkan "Big Willie" 30 tan (kemudiannya dikenali sebagai Ibu ("Mother")) bersama dengan kereta kebal "Little Willie" melalui ujian di Taman Hatfield pada 29 Januari dan 2 Februari. Kedatangan pada ujian kedua termasuk Lord Kitchener, Lloyd George, Reginald McKenna dan sejumlah kenamaam politik. pada 12 Februari tempahan awal bagi 100 kenderaan jenis "Mother" diberikan, kemudian ditingkatkan kepada 150.
Lagenda menyatakan bahawa selepas disiapkan, kereta kebal dihantar ke Perancis dalam kotak kayu besar. Bagi merahsiakan dan menjauhi keinginan ingin tahu, kotak dan kereta kebal itu sendiri ditandakan dengan destinasi di Russia bagi Petrograd. Sebenarnya kereta kebal tidak pernah dihantar dalam kotak kayu: tulisan Russia diletakkan pada badan untuk pengangkutan mereka dari kilang ke pusat latihan pertama di Thetford.
Lima puluh kereta kebal pertama dihantar ke Perancis pada 30 Ogos. Mereka adalah 'jantan' atau 'betina' bergantung kepada samaada persenjataan mereka adalah meriam 57 mm atau beberapa mesingan Hotchkiss atau mesingan Vickers yang lebih kecil. Anak kapal seramai lapan, empat dari mereka diperlukan bagi mengendalikan stering dan gear pemanduan. Kereta kebal ini mampu bergerak dengan kelajuan 6 km/h (4 mph), menyamai kelajuan perbarisan infantri dengan mana mereka perlu digabungkan bagi membantu memusnahkan mesingan musuh.
Selepas perang, Jawatankuasa DiRaja bagi Anugerah pada Pencipta memutuskan bahawa pencipta Kereta Kebal adalah Sir William Tritton, pengurus besar Fosters dan Major Walter Gordon Wilson.
Ujian melalui bedilan
Kereta kebal telah digunakan di Perancis sejak tahun 1916, tetapi ia didapati memiliki kecacatan dalam rekabentuknya. masalah utama merupakan ketidakupayaan kereta kebal untuk bergerak merentasi muka bumi yang tidak rata. Kereta kebal ini terdiri daripada komander, pemandu, dua pengendali, dan empat jurutembak.
Penggunaan pertama kereta kebal di medan petempuran adalah penggunaan 49 kereta kebal Mark I British dalam Pertempuran Somme pada 15 September 1916, dengan keputusan bercampur, meskipun masih mengkagumkan walaupun banyak yang rosak tetapi hampir satu pertiga berjaya lepas lalu. Daripada empat puluh sembilan yang dihantar ke Somme, hanya tiga puluh dua mampu memulakan serangan pertama di mana mereka digunakan, dan sembilan berjaya merentasi "tanah perantaraan" dengan garis Jerman. Kereta kebal itu telah digesa ke medan pertempuran sebelum rekabentuk cukup matang (membelakangi kehendak Churchill), dan jumlahnya kecil, tetapi kegunaan mereka memberikan maklum balas penting mengenai bagaimana merekabentuk kereta kebal baru, keutuhan konsep, dan potensi mereka bagi menukar perjalanan perperangan. Sebaliknya, Tentera Perancik mengkritik penggunaan sejumlah kecil kereta kebal British dimedan pertempuran ini. Mereka merasakan bahawa pihak British mensia-siakan senjata rahsia kerana menggunakannya dalam jumlah yang kecil untuk memberi keputusan mutlak. Salah satu daripada 2 kereta kebal yang melepasi garis Jerman pada 15 September telah membedil Norfolk ke-9, menyangka mereka sebagai tentera Jerman.
Mark I berkeupayan beraksi dalam medan pertempuran sebenar dalam Perang Dunia Pertama, salah satu medan pertempuran paling sukar yang pernah dilalui. Ia berhadapan dengan masalah kebolehharapan, tetapi apabila berfungsi, ia mampu merentasi perparitan atau kawah seluas 9 kaki (2.7 m) dan merentasi kawat berduri. Ia masih masalah biasa untuk tersangkut, terutama dalam kawah bom yang besar, tetapi bentuk rhomboid keseluruhan membenarkan pergerakan muka bumi melampau.
Kebanyakan kereta kebal Perang Dunia Pertama hanya mampu bergerak paling cepat pada kepantasan pejalan kaki. Perisai keluli mereka mampu menghentikan tembakan senjata kecil dan serpihan dari peluru artileri letupan kuat. Bagaimanapun, ia lemah terhadap tembakan tepat artileri dan peluru motar. Persekitaran di dalam amat tidak selesa; atmosfera tercemar dengan karbon dioksida beracun, wap bahan api dan minyak dari enjin dan asap kordite dari senjata kerana pengudaraan tidak mencukupi. Suhu di dalam mampu mencecah 50°C (122°F). Keseluruhan krew pengsan atau jatuh sakit teruk apabila kembali terdedah kepada udara segar.
Kuasa enjin turut menjadi had utama bagi kereta kebal; sekitar seratus kuasa kuda memberikan kadar kuasa berbanding berat 3.3 kuasa kuda/tan (2.5 kW/ton). Menjelang akhir abad ke-20, kadar kuasa pada berat melampaui 20 kuasa kuda/tan (15 kW/ton).
Ramai yang merasakan disebabkan Komander British Field Marshal Douglas Haig sendiri merupakan tentera kalaveri berkuda, pemerintahnya gagal menyedari nilai kereta kebal. Sebenarnya, doktrin tentera kalaveri berkuda semasa Perang Dunia Pertama adalah "mengikuti tembus lalu dengan serangan mengacau di belakang", tetapi tidak terdapat tembus lalu di Perbatasan Barat sehingga ketibaan kereta kebal. Disebalik anggapan pandangan Haig sebegitu, dia membuat tempahan bagi 1,000 kereta kebal sejurus selepas kegagalan di Somme dan kekal tegas menyokong pengeluaran lanjut.
Pada tahun 1919, Major Jeneral Sir Louis Jackson berkata: "Kereta kebal adalak pelik. Keadaan yang memerlukankewujudannya adalah pengecualian dan tidak mungkin berulang. Sekiranya ia berlaku, ia mampu ditangani melalui cara lain."
Perancis pada masa yang sama membangunkan Kenderaan Tempur Berperisainya sendiri, tetapi keadaan di sana amat berlainan. Di Britain jawatankuasa tunggal menyelaras rekabentuk, dan terpaksa mengatasi tentangan awal Tentera, sementara pengilang utama kekal kaku. Hampir keseluruhan usaha pengeluaran dengan itu ditumpukan kepada kereta kebal Mark I dan penggantinya, kesemua memiliki bentuk yang serupa. Di Perancis, sebaliknya, terdapat banyak dan garis pembangunan yang bertentangan yang lemah disepadukan, menyebabkan tiga jenis pengeluaran utama yang agak berlainan. Satu syarikat pengeluar persenjataan utama, Schneider, memulakannya pada Januari 1915 dan cuba membina kenderaan berperisai pertama berasaskan traktor Baby Holt tetapi proses pembangunan awal adalah perlahan sehingga pada bulan Julai mereka menerima sokongan politik, malah Presiden, dengan menggabungkan projek mereka dengan pemotong dawai mekanikal yang direka oleh ahli politik dan jurutera Jean-Louis Bréton. Pada bulan Disember 1915, Kolonel Estienne yang berpengaruh membuat Komander Agung amat teruja dengan idea mencipta pasukan berperisai berasaskan kenderaan ini; sokongan kuat Tentera terhadap kereta kebal adalah berterusan sepanjang dekat berikutnya. Seawal Januari dan Februari 1916 tempahan yang agak besar telahpun dibuat, pada masa itu dengan jumlah keseluruhan 800 jauh lebih besar berbanding pihak British.
Minat Tentera dan terkocah-kocah membuat tempahan turut juga memiliki kelemahan. Akibat pembabitan pegawai tentera yang tidak berpengalaman diperintah mencipta kereta kebal baru berasaskan kerangka Holt 75 kuasa kuda yang lebih besar dalam tempoh yang singkat, kereta kebal Perancis pertama memiliki rekaan lemah berkenaan keperluan merentasi perparitan dan tidak mengikuti laluan pemasangan sponson seperti kereta kebal British. Kereta kebal Char Schneider CA pertama dilengkapi dengan howitzer 75 mm pendek, tetapi memiliki pergerakan yang lemah disebabkan terk pendek digabung dengan badan yang tergandung di hadapan dan di belakang. Ia juga tidak boleh diharapkan; secara maksima hanya sekitar 130 daripada 400 yang dibina pernah beroperasi pada masa yang sama. Kemudian persaingan pengilangan mula memainkan peranan merosakkan: ia mencipta Char St Chamond berat, pembangunan selari yang tidak diminta oleh Tentera tetapi diluluskan oleh kerajaan melalui pelobi industri kerajaan, yang memuatkan persenjataan yang lebih mengkagumkan — meriam 75 mm nya adalah meriam paling berkuasa yang digunakan oleh mana-mana kereta kebal beroperasi sehingga 1941 — tetapi turut menggabungkan kebanyakan kelemahan Schneider CA dengan badan tergantung yang lebih besar. Inovasi transmisi petro eletriknya, sungguhpun membenarkan pemanduan mudah, tidak dibangunkan mencukupi dan membawa kepada sejumlah besar kegagalan.
Tetapi daya cipta industri turut mendorong kemajuan pesat. Industri kereta, yang sudah biasa dengan kenderaan pengeluaran pukal dan memiliki lebih banyak pengalaman dalam tatarajah kenderaan, pada tahun 1916 mereka kereta kebal ringan pratikal pertama, kelas kereta kebal yang diketepikan oleh British. Ianya adalah rekabentuk kereta kebal kecil Renault yang baik, FT-17 (yang menang mengatasi model Peugeot), memasukkan muka memanjat betul yang baik bagi trek, dan kereta kebal pertama menggunakan turet dipasang di bahagian atas dengan enjin di bahagian belakang. Ia merupakan kereta kebal pertama yang menggunakan turet bahagian atas dengan putaran penuh. Malah FT dalam banyak aspek merupakan kereta kebal "moden" memiliki tatarajah yang telah diikuti oleh hampir kesemua pereka sejak itu: pemandu di bahagian hadapan; persenjataan utama dalam turet putaran penuh di atas; enjin dibelakang. Model sebelumnya merupakan "kereta kebal kotak", dengan satu ruang sesak menggabungkan peranan bilik enjin, ruang tempur, stok peluru dan kabin pemandu. FT-17 memiliki pengeluaran terbesar bagi sebarang kereta kebal perang, dengan sekitar 3,700 dibina, lebih banyak berbanding keseluruhan jumlah kereta kebal British digabung. Samaada ini akan berlaku bukanlah pasti; sesetengah bahagian dalam tentera Perancis melobi kepada pilihan lain penghasilan pukal kereta kebal lampau berat. Banyak usaha mereka bentuk telah dicurahkan bagi pembangunan arah ini menghasilkan Char 2C gergasi, kereta kebal paling rumit dan maju dari segi teknologi pada masa itu. Kerumitannya memastikannya ia dihasilkan terlalu lewat untuk menyertai Perang Dunia Pertama dan dalam jumlah yang amat kecil hanya sepuluh, tetapi ia merupakan kereta kebal pertama yang memiliki turet tiga orang; paling berat beroperasi dalam perkhidmatan sehingga akhir Perang Dunia Kedua dan masih paling terbesar pernah beroperasi.
Pengeluaran kereta kebal Perancis pada mulanya tertinggal di belakang British. Bagaimanapun, selepas Ogos 1916 pengilang kereta kebal British berhenti seketika untuk menunggu rekabentuk lebih baik, membenarkan Perancis mengatasi sekutu mereka dari segi jumlah. Apabila pihak Perancis menggunakan kereta kebal mereka buat kali pertama pada 16 April 1917, semasa Serangan Nivelle, mereka memiliki empat kali ganda kereta kebal. Tetapi ia tidak lama bertahan kerana serangan itu merupakan kegagalan besar; kereta kebal Schneiders dan chars St Chamond (yang beraksi kali pertama pada 5 May) tidak memiliki keupayaan merentasi perparitan sebagaimana kereta kebal British dan dihancurkan oleh tumpuan tembakan artileri Jerman.
Pertempuran Cambrai
Kejayaan pertama dalam penggunaan kereta kebal berlaku dalam Pertempuran Cambrai (1917). Kolonel British J.F.C. Fuller, chief of staff bagi Kor Kereta kebal, merancang pertempuran tersebut. Kereta kebal itu melakukan tembus lalu yang tidak pernah berlaku sebelumnya tetapi, sebagaimana biasa di Perbatasan Barat, peluang itu tidak digunakan sepenuhnya. Peliknya, kalavari berkuda yang akan diganti tidak lama kemudian yang telah ditugaskan dengan tugas meneruskan serangan kereta kebal bermotor itu.
Kereta kebal menjadi semakin berkesan ketika pengajaran kereta kebal awal diserap. Pihak British menghasilkan Mark IV pada tahun 1917. Sama seperti kereta kebal Mark sebelumnya dari segi rupa, pembinaannya dianggap telah menghasilkan mesin yang lebih boleh diharap, laras panjang meriam tentera laut dipendekkan (laras meriam lebih panjang sebelumnya, cenderung terbenam dalam lumpur ketika melepasi halangan) dan perisai ditingkatkan sekadar mencukupi bagi mengatasi peluru perobek perisai Jerman.
Keperluan berterusan bagi lima orang untuk memandu kereta kebal diselesaikan dengan Mark V yang menggunakan gear epicyclic Wilson pada tahun 1918. Juga pada tahun 1918 Perancis menghasilkan Renault FT-17, hasil kerjasama antara Estienne dan Louis Renault. Sebagaimana disebutkan dahulu, ia memiliki kedudukan turet ciptaan baru, dan dikendali oleh dua orang. Hanya pada 8 tan ia hanya separuh dari berat kereta kebal Whippet serdahana A tetapi versi dengan meriam memiliki lebih kuasa tembak. Ia dihasilkan bagi penghasilan pukal, dan FT akan menjadi kereta kebal Perang Dunia Pertama terbanyak dihasilkan dengan jarak besar dengan lebih 4,500 dihasilkan, dan juga turut diguna dan dihasilkan oleh Amerika Syarikat.
Pada Julai 1918, Pihak Perancis menggunakan 480 kereta kebal (kebanyakannya FT) pada tahun 1918 dalam Pertempuran Soissons (1918), dan terdapat perancangan serangan lebih besar pada tahun 1919. Bagi Entente lebih 30,000 kereta kebal dicadangkan untuk turut bertempur pada tahun itu.
Villers-Bretonneux: kereta kebal melawan kereta kebal
Staf Jeneral Jerman ("German General Staff") tidak menunjukkan minat terhadap kereta kebal, tetapi membenarkan pembangunan senjata anti kereta kebal. Sungguhpun begitu, pembangunan kereta kebal jerman bermula. Satu-satunya projek yang menghasil dan digunakan adalah kereta kebal A7V, sungguhpun hanya lima belas A7V dibina. Kebanyakan seratus atau lebih kereta kebal yang digunakan oleh Jerman merupakan kenderaan British dan Perancis yang ditawan, tetapi ia tidak digunakan, dan kebanyakannya berakhir sebagai besi buruk.
Pertempuran kereta kebal menentang kereta kebal berlaku pada 24 April 1918. Ia merupakan pertarungan yang tidak dijangka antara tiga kereta kebal 7V Jerman dan tiga kereta kebal Mk. IV British di Villers-Bretonneux.
Rancangan 1919 J.F.C. Fuller yang membabitkan kegunaan banyak kereta kebal bagi menyerang, tidak pernah digunakan kerana sekatan oleh Jerman dan kemasukan UA mengakhiri perang. Rancangan itu sendiri menjadi inspirasi kepada taktik blitzkrieg Nazi Jerman semasa Perang Dunia Kedua. Sebagai perangcang tentera dan kemudiannya pemberita, Fuller terus mengembangkan doktrinnya bagi menggunakan kereta kebal dengan sokongan infantri untuk menyerang perhubungan di bahagian belakang garis musuh.
Menjelang tahun 1918, pihak Jerman telahpun belajar menangani serangan kereta kebal British. Dalam Pertempuran Amiens (1918) 72% daripada Kor Kereta Kebal berikat dimusnahkan dalam 4 hari pertama pertempuran. 41.4% dari keseluruhan kereta kebal British telah dimusnahkan menjelang hari ke 64. Pada 5 November, terdapat hanya 8 kereta kebal yang masih tinggal dalam kor kereta kebal British.
Nota dan rujukan
http://www.militaryfactory.com/armor/ww1-tanks.asp
Pautan luar
Stridsvagn
Lamotte-Beuvron
Lamotte-Beuvron ialah komun di jabatan Loir-et-Cher di Centre, tengah Perancis.
Mezőörs
Mezőörs merupakan sebuah kampung yang terletak di wilayah Győr-Moson-Sopron, di barat-laut Hungary.
Pasi Jeut, Woyla Barat, Aceh Barat
Pasi Jeut merupakan sebuah gampong yang terletak di kecamatan Woyla Barat, Kabupaten Aceh Barat, provinsi Aceh, Indonesia.
Cléville, Seine-Maritime
Cléville ialah komun di jabatan Seine-Maritime dan di kawasan Haute-Normandie di utara Perancis.
Rusuhan Nika
Rusuhan Nika (Στάσις τοῦ Νίκα) atau pemberontakan Nika merupakan sebuah rusuhan terhadap Maharaja Byzantium, Justinianus I, di Konstantaniah selama seminggu pada 532 TM. Ia sering dianggap sebagai rusuhan yang paling ganas dalam sejarah bandar itu: hampir separuh Konstantaniah terbakar atau musnah dan berpuluh-puluh ribu orang terbunuh.
Latar belakang
Empayar Rom dan Byzantium kuno terbahagi kepada perkumpulan, dipanggil deme, yang menyokong puak (atau pasukan) tertentu dalam sukan seperti perlumbaan kereta kuda. Asalnya, terdapat empat pasukan utama dalam perlumbaan kereta kuda, dibezakan dengan warna pakaian seragam pemain; warna itu juga dipakai oleh penyokong mereka. Pasukan-pasukan itu Biru (Veneti), Hijau (Prasini), Merah (Russati) dan Putih (Albati), namun pada abad ke-6 pasukan yang paling berpengaruh ialah Biru dan Hijau. Maharaja Justinianus I penyokong pasukan Biru.
Deme telah menjadi tempat untuk orang ramai meluahkan pendapat tentang isu sosial dan politik apabila mereka tidak mempunyai saluran lain. Ia mempunyai ciri-ciri kumpulan kongsi dan parti politik, mengambil pendirian tentang isu semasa, seperti agama dan juga siapa yang sepatutnya menjadi maharaja. Mereka sering melaungkan desakan politik mereka semasa perlumbaan untuk cuba mempengaruhi kerajaan. Tentera dan pengawal diraja tidak dapat menjaga keamanan tanpa sokongan puak-puak ini, yang disokong pula oleh keluarga-keluarga kaya di bandar itu. Antara mereka ada yang percaya mereka sepatutnya menjadi maharaja dan bukan Justinianus.
Justinianus mula cemas kerana dia sedang membuat perundingan damai dengan Parsi selepas Perang Iberia dan kini satu krisis baru muncul di bandarnya. Dia memutuskan untuk mengadakan perlumbaan pada 13 Januari dan menukarkan hukuman mereka kepada penjara. Bagaimanapun, puak Biru dan Hijau menuntut kedua-dua lelaki itu diampunkan.
Punca
Justinianus, bersama dua pegawai utamanya Ioannis dari Kappadokia dan Tribonianus, tidak popular kerana cukai yang tinggi, dakwaan rasuah dua pegawai itu dan penganiayaan penghutang oleh Ioannis. Justinianus dan Ioannis juga mengurangkan bajet untuk perkhidmatan awam dan mengambil langkah untuk memerangi rasuah. Ramai bangsawan yang kehilangan kuasa dan kekayaan (akibat pengecilan dan pembaharuan perkhidmatan awam) menyertai Hijau. Justinianus turut mengambil langkah untuk mengurangkan pengaruh kedua-dua perkumpulan. Hijau berasa ditindas dengan reformasi perkhidmatan awam ini manakala Biru berasa dikhianati. Kanun undang-undang Rom dilihat sebagai perkara yang membezakan orang Rom yang bertamadun daripada orang gasar. Kanun tersebut juga penting dalam soal agama kerana orang Rom percaya mereka bangsa yang "dipilih oleh Tuhan," dan kanun itu simbol keadilan. Pembaharuan undang-undang yang berjaya dilaksanakan oleh seorang maharaja akan memberi keabsahan pada pemerintahannya, manakala kegagalan dalam perkara ini dianggap sebagai tanda ketidakredaan ilahi. Perkara yang kanun Theodosius ambil sembilan tahun untuk dilaksanakan diselesaikan oleh Justinianus dalam masa 13 bulan sahaja.
Walau bagaimanapun, sebelum rusuhan Nika pada Januari 532, pembaharuan undang-undang menjadi semakin perlahan. Pada masa yang sama, Justinianus terlibat dalam peperangan yang tidak berjaya melawan Empayar Parsi. Walaupun kemenangan awal Byzantium di Dara pada musim bunga tahun 530 dan Satala pada musim panas tahun 530 telah meningkatkan reputasinya, kekalahan di Callinicum pada tahun 531, situasi tentera serta politik yang semakin merosot menjejaskan imejnya. Golongan bangsawan menentang pembaharuan undang-undang kerana tidak dapat memanfaatkan kekaburan teks undang-undang untuk kepentingan mereka. Selanjutnya, Justinianus dan isterinya Theodora berasal daripada golongan yang lebih rendah berbanding golongan aristokrasi. Puak Hijau tergolong dalam mazhab dengan kepercayaan yang berbeza tentang sifat Yesus, dan memperjuangkan kepentingan individu kaya yang tidak memiliki tanah. Justinianus tidak tergolong dalam mana-mana satu pun. Akibat semua perkara ini, keengganan Justinianus untuk mengampunkan dua individu yang ditahan berkaitan dengan rusuhan itu memburukkan lagi kebencian terhadapnya oleh kedua-dua khalayak awam dan golongan bangsawan.
Rusuhan
thumb| Peta kawasan istana, dengan hipodrom dan [[Aya Sophia]] Pada 13 Januari 532 TM, orang ramai yang marah berkumpul di hipodrom untuk perlumbaan di sebelah kawasan istana tempat Justinianus sedang menonton. Orang ramai menghina Justinianus sepanjang hari, dan pada akhir perlumbaan ke-22, daripada menyorak "Biru" atau "Hijau" mereka semua mula melaungkan Nίκα "Nika" ("Kemenangan!" atau "Tawan!") dan menyerang istana. Selama lima hari, istana dikepung dan kebakaran yang tercetus waktu itu memusnahkan sebahagian besar bandar itu, termasuklah gereja utama mereka, Aya Sophia (yang Justinianus akan membina semula nanti).
Beberapa orang senator melihat ini sebagai peluang untuk menggulingkan Justinianus kerana mereka menentang cukai barunya dan dia kurang menyokong golongan bangsawan. Perusuh tadi, kini bersenjata dan mungkin dikawal oleh sekutu mereka di dalam Dewan Senat, juga menuntut Justinianus memecat pegawai pentadbir Ioannis dari Kappadokia dan quaestor Tribonianus. Mereka kemudian mengisytiharkan seorang maharaja baru, Hypatius, anak saudara bekas Maharaja Anastasius I.
Justinianus terfikir untuk melarikan diri tetapi isterinya Theodora meyakinkan dia untuk tidak melakukannya dengan berkata, "Dia yang telah memakai mahkota tidak patut teruskan hidup jika kehilangannya. Saya tidak mahu melewat hari yang saya tidak disapa sebagai permaisuri." Theodora juga berkata, "Sesiapa yang telah dilahirkan ke dalam cahaya matahari pasti suatu hari akan mati; dan mana patut seorang Maharaja membiarkan dirinya menjadi seorang pelarian." Walaupun terdapat cara untuk Justinianus melarikan diri melalui laut, Theodora berkeras akan tinggal di bandar itu, memetik pepatah Yunani, "Kedirajaan ialah kain kapan yang indah," atau mungkin, "Ungu ialah kain kapan yang indah." Ungu ketika itu ialah warna kebesaran diraja.
Justinianus membuat rancangan melibatkan Narsis, seorang sida yang terkenal, dan jeneral Belisarius dan Mundus. Dengan membawa emas daripada Justinianus, sida yang kecil itu memasuki hipodrom sendirian tanpa bersenjata. Narsis pergi terus ke seksyen Biru, di mana dia mendekati puak Biru dan mengingatkan mereka bahawa Justinianus sentiasa menyokong mereka berbanding Hijau. Dia juga mengingatkan mereka bahawa Hypatius, lelaki yang mereka mahkotakan, merupakan seorang Hijau. Dia mengagihkan emas itu dan pemimpin Biru berbincang secara senyap antara satu sama lain dan dengan pengikut-pengikut mereka. Semasa permahkotaan Hypatius, ramai Biru meninggalkan hipodrom itu, manakala Hijau tinggal. Kemudian, tentera maharaja yang diketuai oleh Belisarius dan Mundus menyerbu hipodrom, membunuh semua yang tinggal tanpa mengira kesetiaan mereka.
Kira-kira tiga puluh ribu orang dilaporkan terbunuh. Justinianus menghukum mati Hypatius dan membuang senator-senator yang menyokong rusuhan itu ke luar negeri. Dia kemudian membina semula Konstantaniah dan Aya Sophia dan bebas untuk memerintah.
Paus Gregorius VI
Paus Gregorius VI ( Gregorius VI  ; meninggal dunia 1048), dilahirkan Giovanni Graziano ( John Gratian ) di Rom ( Johannes Gratianus   ), adalah uskup Rom dan penguasa Negara Kepausan dari 1 Mei 1045 sehingga peletakan jawatannya di Majlis Sutri pada 20 Disember 1046.
Sinod Sutri
Hanya Silvester III dan Gregorius VI yang hadir di Sinod Sutri, yang dibuka pada 20 Disember 1046. Tuntutan Silvester III dan Benedictus IX dengan cepat ditolak, dan yang pertama dikutuk untuk dikurung di sebuah biara sepanjang hayatnya. Gregorius VI dituduh membeli kepausan dan dengan bebas mengakuinya; dia bagaimanapun menafikan bahawa perbuatan ini, berdasarkan keadaan, merupakan jenayah simony. Para uskup sinode meyakinkan Gratian bahawa tindakan ini memang simonia, tanpa mengira motivasi murninya untuk itu, dan memintanya untuk meletakkan jawatan. Melihat bahawa pilihan yang sedikit ditinggalkan kepadanya, dia mematuhi kerelaan sendiri dan meletakkan jawatannya.
Gregorius VI telah digantikan dalam kepausan oleh uskup Jerman Bamberg, Suidger, yang mengambil nama Pope Clemens II. Pada Mei 1047 Gregorius telah dibawa oleh Henry ke Jerman; dia meninggal dunia pada 1048, mungkin di Cologne. Pada akhirnya dia ditemani oleh Hildebrand, yang (selepas kira-kira setahun di Cluny ) kembali ke Rom pada Januari 1049 dengan Paus Leo IX yang baru dipilih. Dan apabila Hildebrand sendiri dipilih sebagai paus pada tahun 1073, dia menamakan dirinya Paus Gregorius VII untuk mengisytiharkan kepercayaannya yang teguh dan setia dalam kesahihan Gratian sebagai Paus Gregorius VI.
Senjakala (filem)
Senjakala ialah sebuah filem seram Malaysia 2011 yang dibintangi oleh Zahiril Adzim dan Liyana Jasmay sebagai pelakon utamanya. Filem ini merupakan filem ketiga terbitan Excellent Pictures edaran MIG Production dan ditayang bermula 14 April 2011.
Sinopsis
Khalisa, baru saja kematian tunangnya di dalam sebuah kemalangan jalan raya. Sejak itu, Khalisa mendapat mimpi pelik yang memanggil-manggil gadis itu untuk pulang ke kampung ibunya iaitu Kg Senja Lama. Khalisa pernah membesar di kampung tersebut sewaktu kecil, tetapi berpindah ke Kuala Lumpur dan sejak itu tidak pernah pulang semula ke sana. Secara sembunyi-sembunyi, Khalisa bersama teman rapatnya, Isabella, pergi ke Kg Senja Lama.
Mereka pergi semula rumah kampung keluarga khalisa dan terkejut apabila mendapati Opah Maimoon, yang selama ini dianggap sudah meninggal dunia, masih hidup dan tinggal di rumah tersebut. Di kampung itu juga, Khalisa bertemu dengan seorang lelaki penuh misteri bernama Armand. Armand seorang yang pendiam dan kera sumbang. Orang-orang kampung menghindari Armand kerana Armand mempunyai saka. Armand juga mempunyai kelebihan di mana, setiap gadis yang melihatnya, akan jatuh cinta kepadanya. Armand juga pernah bertunang, tetapi tuang bernama Harlina itu meninggal dunia, pada malam hari pertunangan mereka.
Khalisa mulai rapat dengan Armand dan melalui Armand, Karlisa mula mengetahui tentang sejarah keluarganya sendiri. Karlisa juga berkenalan dengan Intan, adik kepada Harlina, bekas tunang Armand. Intan dan keluarganya amat membenci Armand dan juga Karlisa, yang dikaitkan dengan kematian Harlina. Rupa-rupanya, Armand membela saka yang sepatutnya diwarisi oleh Karlisa. Dan Karlisa dipanggil ke kampung oleh saka yang mahu pulang ke tuan asalnya. Armand yang telah jatuh cinta dengan Karlisa, tidak mahu menyerahkan saka tersebut. Tetapi karlisa yang sedar ibunya telah lari daripada tanggungjawab keturunannya bagi membela saka, berdegil mahu bertanggungjawab. Ibu Karlisa, Puan Mazidah, tidak mahu menerima saka daripada Opah Maimoon kerana mahu menyelamatkan suaminya Tuan Shapie, dari menjadi mangsa saka. Akibatnya, ayah Armand, Tuan Salleh yang berada di sisi Opah maimoon sewaktu perempuan itu nazak, mengambil saka tersebut kerana kasihan. Namun, saka hanya menumpang dan tidak boleh dimusnahkan, selagi perjanjian di antara tuan asalnya tidak dibatalkan.
Berjayakah saka itu dipindahkan dan dapat kah diputuskan perjanjian itu.
Bessy-sur-Cure
Bessy-sur-Cure ialah sebuah komun di Perancis yang terletak di jabatan Yonne dalam wilayah Bourgogne.
Sekolah Kebangsaan St. Andrew, Sarikei
Sekolah Kebangsaan St. Andrew atau nama ringkasnya SK St. Andrew, merupakan sebuah Sekolah kebangsaan yang terletak di D/A Pejabat Pelajaran Gabungan Bahagian Sarikei.
Pada 2009, Sekolah Kebangsaan St. Andrew memiliki 59 pelajar lelaki dan 70 pelajar perempuan, menjadikan jumlah keseluruhan murid seramai 129 orang. Ia mempunyai seramai 14 orang guru.2009
Lancé
Lancé ialah komun di jabatan Loir-et-Cher di Centre, tengah Perancis.
Pasi Malee, Woyla Barat, Aceh Barat
Pasi Malee merupakan sebuah gampong yang terletak di kecamatan Woyla Barat, Kabupaten Aceh Barat, provinsi Aceh, Indonesia.
Hautes-Alpes
Hautes-Alpes (Auts Aups) ialah jabatan di tenggara Perancis dinamakan bersempena banjaran gunung Alp.
Diskografi Mizz Nina
Ini ialah diskografi daripada penyanyi Mizz Nina. Ia terdiri daripada dua album studio, tujuh single (termasuk satu sebagai artis yang ditampilkan), dua single promosi dan 12 video muzik (termasuk satu sebagai artis yang ditampilkan).
Toboali, Bangka Selatan
Toboali merupakan sebuah kecamatan di kabupaten Bangka Selatan, Kepulauan Bangka Belitung, Indonesia. <!--Toboali adalah nama kecamatan dan sekaligus nama ibukota kecamatan, dan sekarang kota toboali sebagai ibukota kabupaten bangka selatan.Dari toboali ke pangkal pinang, ibukota propinsi bangka belitung, sekitar 3 jam perjalanan dengan menggunakan angkutan umum bis. di toboali masyarakat hidup rukun, dengan kebanyakan masyarakat melayu bangka dan ditambah warga keturunan, yaitu orang tionghoa yang sudah menetap lama di toboali sejak zaman kolonial belanda mereka sebagai pekerja di tambang timah, yang lebih dikenal dengan sebutan 'singkek parit', disamping itu juga terdapat banyak pendatang dari jawa, dan daratan sumatera, seperti palembang, dan komering.
kota toboali disebut pula kota sabang, yang dalam pelapalan orang toboali disebut 'habang'. orang sabang atau orang toboali berbicara banyak menggunakan huruf 'h', misalnya sabun dilapalkan sebagai 'habun',dst. orang toboali banyak bermata pencaharian sebagai petani lada,meskipun sekarang sudah mulai ditinggalkan karena kurang menguntungkan, dan sekarang penduduk toboali banyak bekerja di sektor tambang timah, yaitu TI(tambang inkonvensional).di kota selatan pulau bangka ini hampir tidak terdapat perusahaan berupa pabrik atau industri proses/kimia yang besar, terkecuali hanya tambang timah, yaitu PT.timah dan PT. kobatin.
masyarakat bangka selatan,terutama toboali di masa jayanya timah, hidup dengan berkecukupan, tetapi akan menjadi masalah untuk paska timah.fasilitas publik di kota ini termasuk kurang, mengingat daerah ini baru berkembang. masyarakat di daerah ini kebanyakan hidup mandiri secara ekonomi, karena pemerintah kelihatannya kurang intervensi dalam mengentaskan kemiskinan.
budaya orang toboali salah satunya adalah 'kawin massal', menikah dengan jumlah pasangan yang banyak, disertai dengan hiburan band, yang pada umumnya dilaksanakan malam hari, yang akhir-akhir ini membawa banyak masalah terutama dapak negatif generasi mudanya yang tidak militan belajar menuntut ilmu, dan ada kecenderungan hura-hura dan foya-foya.
transportasi darat lancar, terutama menghubungkan kota toboali ke ibukota propinsi, serta beberapa jalur umum lainnya, seperti trayek sadai. transportasi laut, terutama pelabuhan sadai menyeberangkan penumpang dari pulau bangka ke pulau belitung serta pulau jawa.rata-rata orang toboali punya kendaraan roda dua.
kehidupan ekonomi masih alamiah dan belu memanfaatkan teknologi maju, seperti nelayan yang tradisional, petani tradisional. masyarakat toboali secara umum sudah terbuka dengan kemajuan dan mulai bisa mengikuti arus perubahan global dengan ditopnag sarana transportasi dan telekomunikasi yang lancar dan lumayan layak.meskipun demikian tingkat kemajuannya lambat, karena pemerintah daerahnya agak lamban dalam melihat peluang perubahan dan persaingan global yang semestinya mengembangkan dan mendorong rakyatnya untuk bisa menerobos halangan kemajuan ekonomi, pendidikan, budaya dan sosial politik.
Bupati bangka selatan, Joestiar noor,ST., yang sekarang menjabat adalah bupati kedua, bupati pertamanya adalah Drs. Zikri kisai. -->
Dayangku Intan
Yang Mulia Tengku Intan binti Tengku Abdul Hamid atau lebih dikenali sebagai Dayangku Intan (lahir 29 April 1966) merupakan seorang penyanyi dan ahli politik Malaysia. Dari kerjaya muziknya sekitar era 1980-an beliau terkenal dengan lagu 80-an "Semakin Rindu Semakin Sayang" kemudian pada 90-an "Berpaut Di Dahan Cinta", "Senandung Hari Raya Untukmu" dan dengan gandingannya bersama Jay Jay menerusi lagu "Kita Insan Biasa". Pada pilihan raya umum Malaysia 2013, beliau bertanding di parlimen Pengerang mewakili PKR. Selepas Pakatan Rakyat dibubarkan pada 2015 beliau undur diri dari politik dan keluar dari PKR pada tahun 2018. Walau bagaimanapun, beliau telah menyertai Parti Islam Se-Malaysia sejak tahun 2023.
Biografi
Bapanya Yang Mulia Tunku Abdul Hamid II bin Tunku Tan Sri Ismail I ialah anak kepada Yang Berhormat Mulia Tunku Ismail I bin Tunku Yahaya I berasal dari keluarga Di Raja Kedah beliau menjadi Menteri Besar Kedah ke-2. Dayangku Intan ialah anak kedua dalam empat adik beradik. Di lahirkan dan di besarkan di Kampung Pandan, Kuala Lumpur. Perkahwinannya dengan Rosman Yahil berasal dari Johor. Dayangku Intan ibu kepada seramai 4 orang cahaya mata.
Semasa kecil, beliau bersekolah rendah di Sekolah Jenis Kebangsaan (C) Tsun Jin merupakan sebuah Sekolah Jenis Kebangsaan Cina yang terletak di Jalan Perwira, Kg. Pandan. Kemudian, beliau meneruskan pengajian persekolahan menengahnya di Sekolah Menengah Kebangsaan Confucian (Cf). Selain dari bahasa Melayu dan bahasa Inggeris beliau juga fasih dalam bahasa Mandarin dan bahasa Kantonis.
Kerjaya muzik
Dayangku Intan merupakan salah seorang penyanyi wanita yang begitu popular pada separuh dekad akhir 80an. Terkenal dengan rangkaian lagu-lagu hits solo dan duet yang menjuarai carta radio-radio RTM malah pada tahun 1985, jualan albumnya antara terlaris di pasaran.
Keupayaan vokal serak basah Dayangku Intan dalam menyampaikan lagu-lagu berentak slow rock dan pop rock amat dipuji dan disifatkan lain daripada lain. Ketika itu nama Dayangku Intan sebaris dengan artis-artis wanita hebat yang lain seperti Francissca Peter, Sheila Majid, Ramlah Ram, Azlina Aziz, Rohana Jalil dan Zaiton Sameon. Beliau juga terkenal dengan lagu- lagu duet bersama penyanyi lelaki popular seperti Jay Jay dan Zainal Abidin.
Beliau juga merupakan orang yang bertanggungjawab memperkenalkan bakat aktres tersohor negara yang digelar primadona filem Melayu Erra Fazira sebelum bergelar ratu cantik dan pelakon. Bakat nyanyian Erra juga dikesan oleh Dayangku Intan yang sering membawa Erra ke pertunjukan pentas. Biarpun bermula sebagai pelakon, impian Erra menjadi penyanyi tercapai apabila menyertai syarikat rakaman Polygram bersama-sama Dayangku Intan.
Pada tahun 2020 anak beliau Rusyd Rosman menubuhkan Senikita Studio iaitu sebuah syarikat media, rakaman, pengurusan artis, dan hiburan. Dayangku Intan dan Muzikwangsa bernaung di bawah Senikita Studio.
thumb|tengah|Dayangku Intan - Semakin Rindu Semakin Sayang "Taniah Untuk Dayangku Intan daripada Omry Musical Record Industries SDN. BHD."
thumb|tengah|Dayangku Intan - Suara Hati "Jualan (kaset) Melebihi 25,000 unit - WEA"
Kerjaya politik
Dayangku Intan aktif dan sering mengajur program-program belia dalam bidang seni.
Pada Mac 2013, Dayangku Intan menganjur sebuah aturcara Seni Kita di Taman TAR, Ampang. Pertubuhan Seni Kita ini ialah untuk beri manfaat kepada rakyat terutama sekali kepada belia yang minat bidang seni untuk mempamerkan bakat-bakat mereka kepada masyarakat. Beliau pernah memegang jawatan Pengerusi Biro Bakti Pertiwi, Persatuan Bekas Polis Malaysia dan bekas Ketua Biro Kebudayaan dan Kesenian (Majlis Pimpinan Wanita Keadilan).
Calon PKR untuk Parlimen Pengerang, Johor pada PRU-13. Selepas Pakatan Rakyat dibubarkan pada 2015 beliau undur diri dari politik kemudian keluar dari PKR pada tahun 2018.
Saluran YouTube
Pada 2020 saluran YouTube DayangkuIntanTV aktif mengeluarkan YouTube video bersiri siniar Suara Hati Dayangku Intan dan YouTube video bersiri masak-masak Cakap-Cakap Makan-Makan bersama Dayangku Intan. saluran YouTube @DayangkuIntanTV bernaung di bawah Senikita Studio.
Album Kompilasi
Selekta Emas - Nostalgia (1994) - WEA
Koleksi 20 Lagu-Lagu Hits Jay Jay & Dayangku Intan (2007) - WEA
Nostalgia Abadi - Khazanah Muzik Berzaman, Dulu Kini Selamanya (2008) - Warner
29 lagu-lagu Hit Sepanjang Masa MEMORI HIT Dayangku Intan (2009) - Warner
SIRI MAMPU MILIKI Koleksi Lagu-lagu Terbaik Dayangku Intan (2014) - Warner
Syarikat rakaman
1982 - 1984: Omry Records (Omry Musical Industries Sdn. Bhd.)
'''1985 - 1992: WEA Records Sdn. Bhd (kini Warner Music (Malaysia) Sdn. Bhd.) '''
'''1993 - 1995: Polygram Records Sdn. Bhd.'''
1711
1711 merupakan tahun biasa yang bermula pada hari Isnin dalam kalendar Gregory.
Lancôme, Loir-et-Cher
Lancôme ialah komun di jabatan Loir-et-Cher di Centre, tengah Perancis.
Indra Loka Jaya, Kuranji, Tanah Bumbu
Indra Loka Jaya merupakan sebuah desa di wilayah kecamatan Kuranji, Kabupaten Tanah Bumbu, Provinsi Kalimantan Selatan, Indonesia.
Bëyuk-Sovla
Bëyuk-Sovla merupakan sebuah kampung yang terletak di daerah Barda, Azerbaijan.
Merdiko Rejo
Merdiko Rejo merupakan sebuah desa yang terletak dalam (daerah) kecamatan Tempel, Kabupaten Sleman, Provinsi DI Yogyakarta, Indonesia.
Poskod
Poskod yang digunakan di Merdiko Rejo adalah 55552. Terdapat 8 buah desa di dalam daerah kecamatan Tempel.
Brannon Braga
Brannon Braga (lahir 14 Ogos 1965) ialah seorang penerbit, pengarah televisyen dan penulis lakonlayar Amerika Syarikat. Beliau berkhidmat sebagai penerbit eksekutif siri waktu perdana Fox, Cosmos: A Spacetime Odyssey, pelancaran semula siri mini 1980 yang dihoskan oleh Carl Sagan di mana Braga memenangi Anugerah Peabody, Anugerah Pilihan Pengkritik, dan Anugerah Producers Guild. Selain itu, Braga telah dicalonkan untuk tiga Anugerah Emmy. Braga juga berkhidmat sebagai penulis, penerbit eksekutif, dan pencipta bersama siri drama Salem, siri asal WGN America pertama.
Terkenal dengan kerjanya di francais Star Trek, Braga adalah daya kreatif utama di belakang tiga siri francais lima moden. Beliau kemudiannya menjadi seorang penerbit eksekutif dan penulis kepada beberapa rancangan Fox termasuk 24, Terra Nova, dan The Orville. Kredit filem beliau termasuk Mission: Impossible 2, Star Trek Generations dan Star Trek: First Contact.
Kerjaya
Braga bermula sebagai pelatih Star Trek: The Next Generation pada tahun 1990, akhirnya menjadi seorang penerbit eksekutif. Beliau adalah sebahagian daripada pasukan kreatif yang dicalonkan untuk Anugerah Primetime Emmy pada 1994 untuk Siri Drama Cemerlang, dan memenangi Anugerah Hugo untuk Penyampaian Dramatik Terbaik pada tahun 1995 untuk kerjanya pada akhir siri, "All Good Things ..." bersama dengan kolaborator sekian lama Ronald D. Moore. Kreditnya pada siri itu termasuk beberapa episod popular termasuk "Cause and Effect", "Frame of Mind" dan "Parallels".
Beliau kemudiannya menyertai Star Trek: Voyager sebagai penerbit dan ditoreh untuk berkhidmat sebagai penerbit eksekutif pada tahun berikutnya. Beliau berkhidmat sebagai penunjang untuk Voyager sehingga akhir musim keenam apabila beliau berpindah ke Star Trek: Enterprise. Beliau berkolaborasi dengan Moore untuk menulis dua filem cetera Star Trek – Star Trek Generations dan Star Trek: First Contact. Mereka juga kemudiannya akan membangunkan skrip Mission: Impossible 2. Beliau terus mencipta bersama Star Trek: Enterprise dan mengetuai siri itu sebagai penerbit eksekutif sehingga musim keempat dan terakhir.
Sebelum pembatalan Star Trek: Enterprise Braga mencipta bersama siri drama cereka sains CBS Threshold, beliau telah dibawa sebagai penerbit eksekutif dan penulis siri Fox, 24, menulis episod di dalam musim ketujuh dan kelapan. Beliau juga merupakan penerbit eksekutif dan penulis drama sereka sains 2009 ABC FlashForward.
Semasa mengemudi Terra Nova, Braga menulis bersama siri buku komik empat bahagian Star Trek: The Next Generation: Hive untuk IDW, yang membuat kemunculan sulungnya pada 2012.
Braga merupakan penerbit dan salah seorang pengarah siri pendidikan sains 2014 Cosmos: A Spacetime Odyssey, kesnambungan kepada siri 1980 Cosmos: A Personal Voyage yang dihoskan oleh Carl Sagan. Projek ini memperlihatkan Braga bekerjasama dengan penulis siri asal dan balu kepada mendiang Sagan, Ann Druyan, penerbit eksekutif Seth MacFarlane dan pengacara Neil deGrasse Tyson. Siri 13 episod disiarkan pada 9 Mac 2014, dan menerima ulasan positif daripada pengkritik dan penonton. Braga telah dicalonkan di Emmy untuk hasil kerjanya dalam rancangan itu. Bulan berikutnya menyaksikan perdana siri drama fantasi bersejarah Salem, yang mana Braga bersama Adam Simon, dan di mana beliau menjadi salah seorang penerbit eksekutif. pada 2014, beliau mengarahkan muzik video Marilyn Manson "Cupid Carries a Gun" dari album The Pale Emperor.
Braga ialah salah seorang penerbit The Orville, sebuah drama komedi cereka sains 2017 berdasarkan dari Star Trek. Beliau juga mengarahkan beberapa episod siri ini.
Kehidupan peribadi
Braga ialah nama keluarga Portugis, yang diberikan kepada beliau kerana datuknya, berbangsa Portugis.
Semasa penerbitan Star Trek: Voyager, Braga menjalin hubungan dengan pelakonnya Jeri Ryan selama beberapa tahun sebelum beliau menyertai barisan pelakon dalam musim keempat. Antara Februari dan November 2000, mereka telah dihendap oleh Marlon Estacio Matakhan, yang telah disabitkan dengan gangguan dan ancaman pada Mei 2001.
Mihályi
Mihályi merupakan sebuah kampung yang terletak di wilayah Győr-Moson-Sopron, di barat-laut Hungary.
Pasukan bola sepak kebangsaan Colombia
Pasukan bola sepak kebangsaan Colombia mewakili Colombia di pertandingan bola sepak antarabangsa dan dikawal oleh Persekutuan Bola Sepak Colombia. Ia sebahagian dari ahli CONMEBOL. Ia kini berada di tempat ke-5 dalam Kedudukan Dunia FIFA, dan menduduki tempat ke-6 dalam Kedudukan Ranking Dunia Elo.
Sejarah
Perlawanan rasmi pertama Colombia adalah di Sukan Amerika Tengah dan Caribbean 1938. Pasukan bola sepak kebangsaan Colombia adalah terdiri kebanyakannya dari semua pemain di Kelab Juventud Bogotana (kini Millonarios FC). Alfonso Novoa merupakan pengurus Colombia hingga 23 Februari.
Perlawanan pertama telah dimainkan pada 10 Februari, 1938 terhadap Mexico. Colombia telah dikalahkan 1-3; Luis Argüelles, Luis de la Fuente dan Horacio Casarín menjaringkan gol untuk Mexico, Marcos Mejía menjaringkan gol untuk Colombia. Colombia telah berjaya mendapatkan pingat gangsa, dengan dua kemenangan dan tiga kekalahan. Pada tahun yang sama Colombia bermain di Sukan Bolivarian di Bogotá, di mana dalam 4 perlawanan tersebut mereka meraih satu kemenangan dan tiga kekalahan. Fernando Paternoster adalah pengurus Colombia, menjadi pengurus asing pertama pasukan.
Colombia tidak bermain lagi sehingga 1945 apabila mereka mengambil bahagian buat kali pertama di Kejohanan Bola Sepak Amerika Selatan, di mana mereka menduduki tempat ke-5. Kali ini, Colombia adalah terdiri oleh pemain Junior de] Barranquilla], kecuali [[Antonio de la Hoz, yang bermain untuk Sporting de Barranquilla dan Pedro Ricardo López, yang bermain untuk Boca Juniors de Cali. Roberto Melendez merupakan pemain dan jurulatih Colombia sepanjang kejohanan.
Perlawanan pertama Colombia dalam era profesional telah dimainkan pada 6 April di Kejohanan Bola Sepak Amerika Selatan 1949, kekalahan 3-0 terhadap Paraguay. Jurulatih Austria Friedrich Donnenfeld merupakan pengurus Colombia semasa kejohanan. Beliau telah berpindah bersama keluarganya ke Colombia kerana Perang Dunia Kedua, dan Atlético Junior akan menjadi pasukan pertama sebagai jurulatih. Sebagai kelab Junior telah dipilih untuk mewakili Colombia dalam kejohanan itu, beliau menjadi pengurus di Eropah pertama pasukan kebangsaan Colombia. Walau bagaimanapun, pasukan itu berulang rentetan kekalahan mereka sejak, seperti dalam kejohanan yang lepas, berakhir 8 perlawanan dengan 2 seri dan 5 tewas, menjaringkan 4 gol.